Iloa arkeen
Säilyttääksesi rauhan sinun pitää joskus nöyrtyä ja ehkä
pyytää anteeksi, vaikket omasta mielestäsi olisikaan väärässä.
Aiheuttaako ylpeys riitaa ihmissuhteissasi?
Opi tekemään positiivisia muutoksia!
Vaikka meillä onkin valta vastustaa ja nuhdella, sitoa ja päästää,
se ei tarkoita, etteikö meillä olisi kausia, jolloin meidän täytyy
nousta ja pysyä vahvana.
Vaikka vastustankin vihollista, se ei tarkoita, että hän heti väistyy
itseasiassa joskus voin tehdä oikean valinnan ja siitä seuraa,
että tulinen pätsi väännetään seitsenkertaisesti kuumemmalle,
kuin se oli ennenkuin tein oikean valinnan.
Ja sehän harmittaa, eikö totta?
Nyt en ymmärrä tätä enää ollenkaan, tein oikein ja valitsin oikein
ja ongelmani vaan pahenevat - mitäs nyt?
Onko kellään koskaan ollut tuollaista kokemusta?
Tuo on vain paholaisen taktiikkaa, hänen tapansa yrittää sanoa
"katsos nyt, tämä ei onnistu."
Tuolloin sinun pitää tehdä, mitä raamattu sanoo:
"Seisoa kupeet totuuteen vyötettyinä".
Sano: unohdan sinut paholainen, aion pitää kiinni Jumalan
Sanasta entistäkin vahvemmin!
Efesolaiskirje 6:14-18
Seisokaa siis kupeet totuuteen vyötettyinä,
sitten jae jatkuu kertoen muista sota-asun osista:
vanhurskauden haarniskasta, alttiuden kengistä, uskon kilvestä,
pelastuksen kypärästä, Hengen miekasta, rukoilemisesta...
Voitte lukea kaiken, se jatkuu jakeeseen 18.
Haluan puhua teille tästä sota-asusta.
Sillä silloin kun vastustat vihollista, sinun täytyy varmistaa,
että olet pukeutuneena tuohon sota-asuun.
Tämä Jumalan antama asu on hengellinen asu,
ei fyysisillä silmillä nähtävä, mutta saatana näkee sen.
Hän tietää, milloin ylläsi on vanhurskaus ja milloin ei.
Hän tietää, jos nostat ylös uskon kilpesi tai elät pelossa.
Ensinnäkin raamattu sanoo, että meidän tulee uskoa Sanaan.
Vyöttäkää kupeet totuuteen-
ihmettelin ennen, että mitä tuo oikein tarkoittaa-
Ja Jumala sanoi, että se on sitä, että vaikeuden keskellä pidät vain
kiinni Sanasta aiempaa lujemmin.
Kun paholainen jahtaa sinua, ja tunnet, että olet menettämässä
kaiken, ja asiat alkavat mennä huonosti,
niin sinun tulee kiinnittää totuuden vyö -
sinun tulee pitää kiinni Sanasta ja
viettää aikaa lukien ja tunnustaen Sanaa aikaisempaa enemmän.
Katsotaan 5. Mooseksen kirja 28.
Näytän sieltä asioita, jotka kuuluvat teille.
Yritän rohkaista ja kannustaa teitä tänään.
5. Mooseksen kirja 28: 7-14.
Kaikki nämä lupaukset on säädetty toimimaan elämässäsi, kun tottelet
Jumalan Sanaa - kun pidät kiinni Jumalan Sanan totuudesta.
Sinun tulee kiinnittää totuuden vyö
Herra antaa sinun voittaa vihollisesi, jotka nousevat
sinua vastaan; yhtä tietä he lähtevät sinua vastaan,
mutta seitsemää tietä he sinua pakenevat.
Herra käskee siunauksen seurata sinua jyväaitoissasi
ja kaikessa, mihin ryhdyt;
hän siunaa sinua siinä maassa, jonka Herra, Sinun Jumalasi,
sinulle antaa.
Herra korottaa sinut hänelle pyhitetyksi kansaksi, niinkuin hän
valalla vannoen on sinulle luvannut, jos sinä noudatat Herran,
sinun Jumalasi, käskyjä ja vaellat hänen teitänsä.
Ja kaikki kansat maan päällä näkevät,
että Herra on ottanut sinut nimiinsä; ja he pelkäävät sinua.
Ja Herra antaa sinulle ylen runsaasti hyvää,
tekee sinun kohtusi hedelmän, karjasi hedelmän, ja maasi hedelmän
ylen runsaaksi siinä maassa, jonka Herra sinun isillesi vannotulla
valalla on luvannut antaa sinulle.
Herra avaa sinulle rikkaan aarrekammionsa, taivaan, antaakseen
sinun maallesi sateen aikanansa ja siunatakseen kaikki sinun kättesi
työt; ja sinä lainaat monelle kansalle, mutta sinun itsesi
ei tarvitse lainaa ottaa.
Ja Herra tekee sinut pääksi, eikä hännäksi; sinä aina vain ylenet
etkä koskaan alene, (Joyce:eli älä enää sano olevasi minkään alla,
sano "olen yläpuolellla, en minkään alla, olen pää enkä häntä!")
jos tottelet Herran, sinun Jumalasi, käskyjä,
jotka minä tänä päivänä sinulle annan, että ne tarkoin pitäisit,
etkä poikkea oikealle etkä vasemmalle yhdestäkään
niistä sanoista, jotka minä tänä päivänä teille annan,
et seuraa muita jumalia etkä palvele niitä.
Juuri tätä minä tarkoitan - kun sinulla on vaikeuksia,
älä käänny pois Jumalan Sanasta - älä etsi maallisia vastauksia,
älä soita joillekin ystävillesi kysellen heiltä, mitä sinun pitäisi
tehdä. Kun sinulla on huolia, mene valtaistuimen, älä puhelimen luokse
Mitäs minun pitäisi tehdä...
Miksi kysyä joiltakin ihmisiltä, mitä sinun tulisi tehdä,
kun he eivät itsekään tiedä, mitä heidän tulisi tehdä!
Enkä tällä tarkoita, etteikö Jumala voisi joskus voidella
jonkun ihmisen meitä auttamaan, mutta meidän täytyy siinäkin
tapauksessa ensin lähestyä Jumalaa asiamme kanssa.
Se loukkaa Jumalaa, että juoksemme muualle -
Jumala pahastuu erityisesti ihmisiin, jotka etsivät vastauksia
kaikenlaisilta meedioilta ja paranormaaleista ilmiöistä.
On hyvä sanoa tämä televisiossa, koska monet ihmiset ajattelevat,
että se on ihan ok ja on jopa kristittyjä, jotka tekevät näin
ja joistakin se on vain hassua ja kivaa - sanonpa sinulle:
se ei ole hassua ja kivaa, vaan se on vaarallista.
Ja sinun ei pidä katsoa tähdistä, mitä tehdä, vaan etsiä Häntä,
joka on luonut tähdet.
Miksi antaisit tähtien määrätä tulevaisuutesi -
sinun ei tarvitse lukea horoskoopista päivän tekemisiäsi,
sinua johdattaa Pyhä Henki. Amen?
Niinkuin sanoin, monet ajattelevat, että tuo kaikki on ihan ok,
ja jopa monet kristityt tekevät niin säännöllisesti ja sanovat
"hei, mennäänpä sirkukseen kädestä ennustajan luokse"
Sinun tulee olla varovainen tällaisten asioiden kanssa -
Jumala pahastuu niistä. Hän haluaa johdattaa tulevaisuuttasi.
Hän haluaa sinun lukevan Sanaansa, jotta tiedät, mitä Hän sanoo sinusta
Älä kysy muilta, mitä Jumala sanoo sinusta, se kaikki lukee raamatussa
Olet vanhurskas Jumalalle Kristuksessa, Jumalan lapsi
Olet Jumalan voitelema, siunattu, et kirottu.
Ja tiedätkö, mitä sanon tulevaisuudestani?
Että tulevaisuuteni on sinetöity! Halleluja!
Nimeni on kirjoitettu Karitsan Elämän kirjaan!
Kuinka kiitollinen olenkaan, että tunnen Jumalan Sanaa.
Kun paholainen käy sinua vastaan, niin kiinnitä ensin totuuden vyö-
pukekaa vanhurskauden haarniska, raamattu sanoo.
Voisin pysähtyä tähän ja saarnata tästä loppu illan, tämä on yksi
suosikki aiheistani, mutta yritän käydä kaikki asiat läpi.
Vanhurskaus tarkoittaa, että tiedät, kuka olet Kristuksessa
Ja Kristuksessa oleminen on tärkeä asia,
koska se, mitä olen Kristuksessa, on eri asia, kuin se, mitä itse olen
ja mitä teen. Itse toimiessani teen virheitä, en aina toimi oikein
Raamattu sanoo, että jos uskon Jeesukseen ja laitan luottamukseni
Häneen - silloin Jumala on oikeuttanut minut yhteyteensä,
eli Jumala on vanhurskauttanut minut Kristuksen veren kautta.
Käyttäydyt aivan eri tavalla, kun tunnet, että olet oikeassa,
kuin ollessasi väärässä.
Koska jos tunnet olevasi väärässä, olet jonkin alla kaiken aikaa.
Rohkenen sanoa, että valtaosa kristityistä tuntee syyllisyyttä
ja kelpaamattomuutta vääristä teoistaan, joita he ovat jo
katuneet ja pyytäneet anteeksi Jumalalta
mutta eivät ole vastaanottaneet anteeksiantoa ja armoa,
vaan yrittävät itse maksaa sitä, minkä Jeesus on jo sovittanut.
Sanot, ettet uskalla tehdä virhettä ja vain jättää asiaa, ei -
sinun pitääkin tunnustaa virheesi ja tehdä parannusta asiasta ja
pyytää anteeksiantoa Jumalalta, mutta tämän tehtyäsi sinun tulee
ravistaa asia pois ja jatkaa matkaa
Juuri tästä Paavali puhui filippiläiskirjeessä sanoessaan:
yhden minä teen: unhottaen sen, mikä on takana ja kurottautuen
sitä kohti, mikä on edessäpäin.
Hän sanoi, että meidän tulee tehdä kaikkemme saavuttaaksemme sen,
minkä vuoksi Kristus kuoli, jotta saisimme voittopalkinnon.
Älä elä kelpaamattomuudessa, elä vanhurskautettuna Jumalassa.
Vanhurskaus on ase!
Haarniska peittää sydämesi - Et voi olla tuomittu tai tuntea
syyllisyyttä. Sinun tulee kulkea luottamuksessa Jumalan edessä.
Tiedät, kuka olet Kristuksessa, tiedät, että sinulla on valta
vihollista vastaan, ja sinun tulee tietää, etteivät virheesi kuulu paholaiselle!
Hän on syyttäjä.
Tiedätkö, mitä sanoisin naapureilleni, jos joku heistä
tulisi valittamaan lapsistani?
Mene kotiin, lapseni eivät ole sinun asiasi - minä hoidan omat
lapseni! Jos olet äiti tai isä, tiedät, että olen oikeassa...
Tämä teki sitä ja tätä.... Älä sekaannu lasteni asioihin!
Mikään ei suututa vanhempia enemmän kuin se, jos aletaan
puhua heidän lapsistaan...
Vaikka tietäisit, että se, mitä puhutaan on totta, niin silti
et halua kuulla sitä heiltä!
Älä sinä rupea huolehtimaan lapsistani, minä hoidan heidät -
Tiedätkö mitä? Jumalalla on sama asenne -
Kun paholainen rupeaa kertomaan sinulle kaikkea, mitä et ole,
sinun tulee sanoa: se mitä en ole,ei ole sinun asiasi,
koska olen Kristuksessa, taivaallisella paikalla,
Jumala käsittelee asiani, hän tuomitsee ja
antaa syntini anteeksi.
Jos jotakin pitää tehdä elämässäni, Jumala tekee sen -
se ei ole paholainen sinun asiasi! En kuulu sinulle,
olen Jeesuksen oma, Hänen verellänsä ostettu!
Tajuatko, että olet ostettu pois paholaiselta,
lunastettu Kristuksen verellä!
Paholainen ei enää omista sinua, etkä ole enää hänen asiansa.
Pukekaa yllenne vanhurskaus.
2 Korinttolaiskirje 6
Saitte minut innostumaan tänään.
Vieläkin pähkäilen, että miksi olen väsynyt näiden kokousten jälkeen...
Rakastan Sanaa ja minusta on ihanaa nähdä, mitä Sana saa aikaan
ihmisten elämässä.
Te tulette tuntemaan totuuden, ja totuus on tekevä teidät vapaiksi
2 Kor 6:7: totuuden sanassa, Jumalan voimassa,
vanhurskauden sota-aseet oikeassa kädessä ja vasemmassa.
Tässä sanotaan, että vanhurskaus on ase.
Toisella kädellä käytämme sitä hyökätäksemme vihollista vastaan,
ja toisessa kädessä käytämme sitä puolustukseksemme.
Sinun tulee pukea vanhurskaus yllesi kuin viitta,
Jesaja 61 kutsuu sitä vanhurskauden viitaksi.
Pukekaa päivittäin yllenne Jumalan koko sota-asu ja vaeltakaa
luottaen Jumalaan.
Katsotaan Jesaja 32:17.
Tiedän, että tämä on hiukan hankalaa niille, jotka eivät osaa
selata raamattuaan läpi niin nopeasti, mutta tässä saa hyvää
harjoitusta...
Opit tuntemaan raamattusi hyvin, kun joudut etsimään paikat itse...
Jes. 32:17: Silloin vanhurskauden hedelmä on rauha,
vanhurskauden vaikutus lepo ja turvallisuus iankaikkisesti.
Toisin sanoen, on mahtavaa tietää, kuka olet Kristuksessa.
Minkälaista voimaa se tieto antaakaan, että Jumala rakastaa
sinua - olet hänen rakkainpansa - että hän on valinnut sinut
tarkoituksella!
Efesolaiskirjeen 1. luvussa sanotaan, että meidät on määrätty
lapseuteen, hänen yhteyteensä Jeesuksen Kristuksen kautta.
Jesajan kirjassa sanotaan: Olen sinut nimeltä kutsunut.
Sinä olet minun. Omista nämä sanat itsellesi.
Nosta pääsi pystyyn; rukoile rohkeita rukouksia -
Sinä olet Jumalan lapsi.
Minulla on neljä lasta.
kerron teille pienen salaisuuden.
Kaksi heistä on tänään täällä, joten joudun ehkä vaikeuksiin...
Tiedätkö, että ne, jotka saavat eniten asioita irti minusta,
ovat ne, jotka pyytävät eniten.
Nuorin lapseni pyytää minulta paljon asioita, ja joskus se
ärsyttää muita lapsiani ja he sanovat: "sinä annat hänelle kaikkea?"
Minä vastaan, että siksi, kun hän pyytää kaikkea. Amen?
Tyttäreni Laura on täällä, kysytään häneltä:
Kuinka monta kertaa olet pyytänyt jotakin ja et ole sitä saanut?
Et kovin usein. Yleensä saat sen, mitä pyydät.
Me olemme Jumalan lapsia
ja Hän sanoo: tulkaa rohkeasti valtaistuimen eteen.
Sillä Jumala on kykenevä vastaamaan ylenpalttisesti meidän pyyntöihimme
paljon yli sen, mitä uskaltaisimme ajatella tai edes toivoa.
Tiedätkö, mikseivät ihmiset pyydä?
Se johtuu typerästä demonisesta syyllisyyden ja tuomion hengestä,
joka saa ihmiset ajattelemaan, ettei heillä ole oikeutta pyytää
mitään Jumalalta, koska he ovat epätäydellisiä ja tekevät virheitä.
Itseasiassa tuo nuorin lapseni, joka pyytää paljon, on luultavasti
tehnyt enempi virheitä kuin toiset kolme - mutta hän tietää, että
me rakastamme häntä - hän tietää kuka hän on -
hän tietää olevansa meidän poikamme ja hän pyytää.
Ja hän halaa ja hän antaa suukkoja ja sanoo "rakastan teitä, olette
maailman parhaat vanhemmat!" Amen?
Hän sanoi minulle eilen "en olisi selvinnyt viime vuodesta
ilman sinua äiti!" Hän osaa tehdä vaikutuksen!
Käyttäkää vähän viisautta: Jumala vain haluaa rakkauttasi
ja yhteyttä sinuun, ei hän odota, että olisit täydellinen!
Jos sinä tai minä olisimme täydellisiä, ei Jeesusta tarvittaisi!
Jeesus tuli, koska olemme sekaisin -
ja kerronpa sinulle: et ole mikään shokki Jumalalle!
Ei Hän peittele silmiään siellä ylhäällä kauhistellen,
mitä minä olenkaan tehnyt....
Hän tietää enemmän meistä, kuin me tulemme koskaan tietämään.
Ja Hän rakastaa meitä siitäkin huolimatta!
Mitä Hän sanoi Jeremialle?
Jo ennenkuin minä valmistin sinut äidin kohdussa, minä sinut tunsin -
Mitä tarkoittaa, että tunsin sinut?
Tiesin kaiken, mitä tulet tekemään, jokaisen typerän sanasi, jokaisen
väärän valinnan, jonka tekisit ja Minä hyväksyn sinut
ja olen kutsunut sinut valituksi instrumentikseni.
Pue yllesi vanhurskauden viitta!
Tämä ei tarkoita, että tekisimme typeryyksiä tahallamme -
Se on sydämen asia - kun Jumala näkee sydämesi
ja näkee sinun halusi tehdä hyvää ja että suret syntejäsi
ja rakastat Häntä -
Antaisin mitä vain, jos voisin olla täydellinen Jeesukselle
ja en ikinä tekisi virheitä tai menettäisi malttiani,
enkä ikinä olesi kärsimätön tai puhuisi mitään negatiivista.
Voisinpa olla tuollainen! Mutta olen joutunut hyväksymään,
etten voi olla tuollainen, ennen kuin olen taivaassa Hänen kanssaan.
Sillä välin herään joka aamu ja teen parhaani ja Hän sanoi minulle:
Tee sinä parhaasi ja Minä hoidan loput.
Eikö Jumala olekin kiva!
Jeesus...vanhurskaus... Säilytä luottamuksesi taso.
Tiedä, kuka olet Kristuksessa.
Pue vanhurskaus yllesi niinkuin viitta.
Älä anna paholaisen laittaa sinua tuntemaan itseäsi
kelvottomaksi ja arvottomaksi.
Älä anna hänen jankuttaa kaikesta, mitä olet ikinä tehnyt väärin.
Kyllä, olemme tehneet monia asioita väärin ja meidän täytyy vain sanoa:
Kiitos paholainen, kun muistutat väärin tekemisistäni, koska se saa
minut vieläkin enemmän ihailemaan Jumalan armoa.
Raamattu käskee sitoa jalkaan alttiuden kengät.
Kenkäni eivät hypänneet jalkoihini tänään.
Minun täytyi laittaa ne jalkaan.
Sinun täytyy pukea alttiuden kengät (engl. rauhan kengät)
Se tarkoittaa, että sinun tulee olla rauhallinen tarkoituksella.
Nyt nämä kengät ovat hiukan jo venyneet, mutta kun aluksi laitoin
niitä jalkaani, jouduin tekemään vähän töitä.
Näin se on rauhankin kanssa, täytyy tehdä hieman töitä sen eteen.
Olen juuri saanut kirjan valmiiksi, nimeltään "Pursuit of Peace"
Olen oppinut, että jos haluan kulkea rauhassa, minun tulee
tehdä se tarkoituksella,
se ei putoa päälleni kuin kypsät kirsikat puusta.
Kiinnittäkää totuuden vyö, pukekaa vanhurskauden haarniska,
sitokaa alttiuden kengät...
Mitä luulet tarkoittavan: "ottakaa päällenne Jumalan koko
sota-asu"? voidaksenne pysyä pystyssä.
Se tarkoittaa, että on nähtävä hieman vaivaa asian eteen.
Johannes 14:27- Jeesus sanoo:
Rauhan minä jätän teille: minun rauhani -
sen minä annan teille. En minä anna teille, niinkuin maailma antaa.
Amplified raamatunkäännös sanoo: Älkää antako itsenne tulla
murheelliseksi ja levottomaksi.
Hän sanoo: Olen antanut teille rauhan.
Valitse. Älä valitse murhetta - valitse rauha.
1 Tessalonikalaiskirje 5:13 : Eläkää rauhassa keskenänne.
Voi että meidän täytyy tehdä töitä säilyttääksemme rauhan kodeissamme.
Sinun täytyy tehdä töitä, että rauha säilyy avioliitossasi.
Sinun tulee olla rauhan tekijä.
Joskus sinun täytyy nöyrtyä, voidaksesi säilyttää rauhan.
Joskus sinun täytyy pyytää anteeksi
vaikka et mielestäsi olisikaan väärässä.
Joskus et voi sanoa viimeistä sanaa.
Joskus sinun täytyy purra huultasi, ettet tyrkyttäisi mielipidettäsi.
Raamattu sanoo, että usko voittaa maailman
ei mikään paholaisen voima voi erottaa meitä Jumalan
hyvästä suunnitelmasta elämäämme varten.
Haluan, että uskot sen ja alat puhua ääneen uskostasi -
Usko on voimaa, vapauta uskosi toimimaan elämässäsi
Tarjoamme neliosaista opetus-sarjaa nimeltään "Believing God".
Uskomalla pääset Jumalan tarjoamaan lepoon.
Voit saada uudenlaisen ilon, jota et ole tuntenut, uskon kautta.
Tarjoamme tuon opetussarjan lisäksi kirjaani nimeltä
"The Secret Power of Speaking Gods Word". Uskon, että se tulee
auttamaan sinua paljon.
Kun tilaat nuo kaksi tuotetta, annamme lahjaksi Mark Hankinsin
kirjan "The Spirit of Faith".
Kaikki nämä opetukset kertovat uskon vapauttamisesta, uskossa
kulkemisesta, uskomisesta Jumalaan.
Rukoilen kohta uskon rukouksen sairaiden puolesta -
jos sinulla jotakin sairautta, niin hetken kuluttua rukoilen
puolestasi ja uskon, että Jumala tekee työtä sinussa.
Laita luottamuksesi Kristukseen - älä itseesi, rahoihisi, työhösi,
koulutukseesi tai yhteiskuntaryhmääsi.
Aion luottaa Jumalaan, koska tiedän, että hän on vastaus minulle.
Juuri silloin olet vapauttanut uskosi
Tässä Joyce Meyerin neliosaisessa sarjassa tulet huomaamaan,
mitä tarkoittaa uskon vapauttaminen
ja pääseminen vapaaksi huolen ja epäilyksen vankilasta.
Opit parhaan tavan, josta tiedät, että todella luotat Jumalaan.
Kun tilaat itsellesi "Believing God" ja "The Secret Power of Speaking
Gods Word" -opetukset, saat myös Mark Hankinsin kirjan "Spirit of Faith"
lahjana.
Ota yhteyttä ruudussa näkyvään numeroon tai osoitteeseen
www.joycemeyer.org
- Hän on hyvin rohkea ja menee suoraan asiaan ja
antaa ihmisille toivoa.
- Pidän siitä, että hän kertoo asiat selkeästi ja yksinkertaisesti
- On sitten kysymys puolisostasi, lapsistasi tai raha-asioistasi,
hän esittää asiat, niinkuin ne ovat.
- Hän on suorapuheinen, puhuu juuri niinkuin raamattu sanoo
Joyce Meyer tunnetaan siitä, että hän kertoo totuuden suoraan
tavalla, joka menee pintaa syvemmälle,kohdistuen asian ytimeen
Uudessa kirjassaan "Straight Talk" Joyce käsittelee
mm. lannistumista, epävarmuutta, yksinäisyyttä,masennusta,
huolestumista, stressiä, pelkoa.
Joka luku rakentaa uskoasi ja rohkaisee sinua,
auttaa sinua voittamaan tunne- elämän taisteluita
ja kokemaan täyteläisempää elämää.
Jaakobin kirjeen luvussa 5 sanotaan:
Ja uskon rukous pelastaa sairaan, ja Herra antaa hänen nousta jälleen
Usko kanssani juuri nyt, uskomme yhdessä, että Jumala parantaa
sinut juuri nyt.
Isä, me tulemme rukouksessa luoksesi juuri nyt,
Jeesuksen nimessä ja vetoamme Sinun omaan Sanaasi valtaistuimesi
edessä - Sanassasi sanot, että sinä Herra, parannat sairaan,
kun rukoilemme uskon rukouksen.
Vapautan uskoni juuri nyt, Jeesuksen nimessä ja rukoilen,
että ohjelman katsojat, joilla on sairautta tai kipua kehossaan -
kokisivat parantavan voimasi juuri nytl
Jeesuksen nimessä parane nyt,päästä jalkapohjiin, sisältä ja ulkoa -
Jokainen sairaus on Jeesuksen nimen alla.
Me kiitämme Herra, että sinun parantava voimasi on työssä
ihmisissä nyt- kivun täytyy poistua nyt. Jeesuksen nimessä. Amen.
Kiitos Herra. Uskon, että koet Jumalan parantavaa voimaa kehossasi
ja odotamme, että jaat kanssamme todistuksen parantumisestasi.
Rakastamme sinua. Jumalan siunausta sinulle!
Mikäli haluat näiden ohjelmien jatkuvan tekstitettyinä suomeksi, lähde tukemaan ohjelmien käännös- ja tekstitystyötä. Nordea 111230-342789 viite 7744 OKU 218 A
Suomennos: Sabrina Norlamo